Når Mariagerfjord Erhvervsråd 19. marts holder generalfoprsamling, skal der vælges en ny formand. Den nuværende formand Kenneth Jensen genopstiller nemlig ikke. Kenneth Jensen, der er statsautoriseret revisor og direktør i revisionsfirmaet Beierholm, har tidligere siddet i Hobro Erhvervsråd og har været med i erhvervsrådsarbjede i 20 år. - Arbejdet som formand og i forretningsudvalget i Erhvervsrådet er utroligt spændende og det er da bestemt heller ikke uden længere tids overvejelse, at jeg nu har besluttet at jeg ikke genopstiller, siger Kenneth Jensen i en pressemeddelelse. Udover valget af ny formand er der på generalforsamlingen 19.marts også valg til repræsentantskabet. Her skal vælges 18 personer for en to-årig periode.

Opsummering:
Kenneth Jensen træder til marts tilbage fra sin post som formand for Mariagerfjord Erhvervsråd.